Andreas Sjalg Unneland

Andreas Sjalg Unneland (født 1994 i Bergen) er en norsk politiker (SV). Han var leder av Sosialistisk Ungdom fra 25. juni 2018 til 23. juni 2020. Ved stortingsvalget i 2021 ble han valgt inn på Stortinget for Oslo.

Politisk virksomhet 
Unneland kommer fra Sotra i Vestland, hvor han blant annet var leder for Sotra og Øygarden Sosialistisk Ungdom. I 2014 ble han med i Studentparlamentet UiB for Radikal Studenter. Senere var han med å stifte og bli leder for Venstrealliansen UiB, samt etablere 1. mai-feiringen Rød på Landmark, sammen med blant andre Håkon Randgaard Mikalsen. Unneland har ledet Høyden SV, vært kommunestyrerepresentant i Fjell kommune og var i 2017 valgkampsekretær for Sosialistisk Venstreparti i Bergen. Fra tidlig 2017 til juni 2018 var Unneland sentralstyremedlem i Sosialistisk Ungdom.

Under SUs 27. ordinære landsmøte i slutten av juni 2018 ble Andreas Sjalg Unneland valgt som leder av organisasjonen.

Utdannelse 
Unneland har studert rettsvitenskap ved Universitetet i Bergen (UiB).

Stortingskomitéer 
 2021–2025: Medlem av Justiskomiteen

Referanser

Eksterne lenker 
 

SV-politikere
Sosialistisk Ungdoms ledelse
Personer fra Bergen kommune
Personer fra Fjell kommune
Stortingsrepresentanter for Oslo
Stortingsrepresentanter 2021–2025